               EURÓPSKA KOMISIA
            V Bruseli28. 7. 2017
            COM(2017) 395 final
            2017/0170(NLE)
            Návrh
            ROZHODNUTIE RADY
            o podpise Dohody medzi Európskou úniou a Bahamským spoločenstvom, ktorou sa mení Dohoda medzi Európskym spoločenstvom a Bahamským spoločenstvom o zrušení víz pri krátkodobých pobytoch

               DÔVODOVÁ SPRÁVA

               1.KONTEXT NÁVRHU

               Nariadením (EÚ) č. 610/2013 z 26. júna 2013
                  1
                (ďalej len zmena Kódexu schengenských hraníc) sa zmenil Dohovor, ktorým sa vykonáva Schengenská dohoda
                  2
               , nariadenie (ES) č. 562/2006
                  3
                (Kódex schengenských hraníc) a nariadenie (ES) č. 810/2009
                  4
                (vízový kódex) a okrem iného sa nanovo vymedzila koncepcia krátkodobého pobytu pre štátnych príslušníkov tretích krajín v schengenskom priestore. Od 18. októbra 2013 je maximálna povolená dĺžka pobytu pre štátnych príslušníkov tretích krajín, ktorí majú v úmysle cestovať na krátkodobý pobyt do schengenského priestoru, bez ohľadu na to, či majú vízovú povinnosť, alebo či sú od nej oslobodení, vymedzená na „90 dní v rámci akéhokoľvek 180-dňového obdobia“. Na rozdiel od vymedzenia, ktoré bolo v platnosti do 18. októbra 2013 (tri mesiace počas šesťmesačného obdobia odo dňa prvého vstupu), je táto nová koncepcia presnejšia, keďže sa dĺžka pobytu stanovuje v dňoch, a nie v mesiacoch. Okrem toho bol z vymedzenia vypustený pojem „odo dňa prvého vstupu“, ktorý bol zdrojom mnohých nejasností a otázok.

               Zmenou Kódexu schengenských hraníc sa zaviedli všetky potrebné zmeny v acquis EÚ v oblasti víz a hraníc, t. j. zmeny Dohovoru, ktorým sa vykonáva Schengenská dohoda, Kódexu schengenských hraníc, vízového kódexu a nariadenia (ES) č. 539/2001
                  5
               . Koncepcia krátkodobého pobytu je ale zakotvená aj v medzinárodných dohodách, ktoré uzavrela Európska únia. V dohodách o zrušení vízovej povinnosti s Antiguou a Barbudou
                  6
               , Bahamami
                  7
               , Barbadosom
                  8
               , Brazíliou
                  9
               , Mauríciom
                  10
               , Svätým Krištofom a Nevisom
                  11
                a Seychelami
                  12
                sa pri vymedzovaní trvania bezvízového pobytu stále odkazuje na predchádzajúce vymedzenie („tri mesiace počas šesťmesačného obdobia odo dňa prvého vstupu“
                  13
               ).

               Komisia 16. júla 2014 prijala odporúčanie na rozhodnutie Rady o poverení začať rokovania o zmene dohody o zrušení víz pri krátkodobých pobytoch medzi Európskou úniou a uvedenými krajinami
                  14
               , ktoré Rada prijala 9. októbra 2014
                  15
               . Účelom tohto rozhodnutia bolo zaviesť vo vzťahu k týmto siedmim krajinám nové vymedzenie krátkodobého pobytu, ako sa stanovuje v zmene Kódexu schengenských hraníc. Vymedzenie krátkodobého pobytu v dohodách o zrušení víz v dňoch namiesto mesiacov je navyše menej náročné z hľadiska overovania a vypočítavania elektronickými alebo IKT prostriedkami, a teda vhodnejšie pre centralizované systémy riadenia hraníc, akým je aj navrhovaný systém vstup/výstup (EES)
                  16
               .

               Komisia po poverení Radou začala rokovania o zmene dohôd o zrušení víz s danými siedmimi krajinami (Antigua a Barbuda, Bahamy, Barbados, Brazília, Maurícius, Svätý Krištof a Nevis a Seychely).

               Rokovania s Bahamským spoločenstvom sa 30. augusta 2016 úspešne skončili parafovaním pozmeňujúcej dohody. Obidve strany sa dohodli na prijatí nového vymedzenia krátkodobého pobytu v celej dohode o zrušení víz medzi EÚ a Bahamami. Dohoda navyše obsahuje niekoľko menších technických úprav (pozri ďalej), ale všetky zmeny sú z hľadiska cestujúcich zanedbateľné.

                  Osobitné postavenie Spojeného kráľovstva a Írska je zohľadnené v preambule dohody.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Dohoda si vyžaduje schválenie oboch zmluvných strán v súlade s ich príslušnými postupmi. Na strane Únie sa vyžaduje rozhodnutie Rady o podpise a uzavretí danej dohody.

               Návrh naň sa predkladá Rade, ktorá musí povoliť podpísanie dohody pozmeňujúcej Dohodu medzi Európskym spoločenstvom a Bahamským spoločenstvom o zrušení víz pri krátkodobých pobytoch.

               Dohodou sa zabezpečuje právny súlad, ako aj harmonizácia medzi členskými štátmi tým, že sa uplatňuje nové vymedzenie krátkodobého pobytu, ktoré sa stanovuje v zmene Kódexu schengenských hraníc a ktoré zaisťuje jednoznačný výklad pojmu „krátkodobý pobyt“.

               Právnym základom tohto návrhu je článok 77 ods. 2 písm. a) Zmluvy o fungovaní Európskej únie (ZFEÚ) v spojení s jej článkom 218.

               Únia nemá právomoc meniť dohody o zrušení vízovej povinnosti, ktoré by zaväzovali štyri krajiny, ktoré sú pridružené k vykonávaniu schengenského acquis vrátane spoločnej vízovej politiky. S cieľom zabezpečiť harmonizovaný prístup a vykonávanie ustanovení týkajúcich sa dĺžky povoleného pobytu v schengenskom priestore je v dohode zahrnuté spoločné vyhlásenie, v ktorom sa konštatuje, že je žiaduce, aby Bahamy na jednej strane a Island, Lichtenštajnsko, Nórsko a Švajčiarsko na strane druhej zodpovedajúcim spôsobom upravili svoje existujúce bilaterálne dohody o zrušení vízovej povinnosti.

               •Subsidiarita (v prípade inej ako výlučnej právomoci)

               Ak je jednou zo zmluvných strán medzinárodnej dohody Európska únia, akékoľvek zmeny takejto dohody nemôžu právne implementovať členské štáty samy. Dohodu o zrušení víz s Bahamami uzavrela Európska únia. Preto je potrebné opatrenie na úrovni Únie.

               Uzavretie dohôd o zrušení vízovej povinnosti členskými štátmi by okrem toho ovplyvnilo acquis Únie v oblasti víz (článok 3 ods. 2 ZFEÚ).

               •Proporcionalita

               Predkladaný návrh neprekračuje rámec toho, čo je nevyhnutné na dosiahnutie sledovaného cieľa, ktorým je zmena existujúcej dohody o zrušení víz medzi Bahamským spoločenstvom a Úniou.

               3.VPLYV NA ROZPOČET

               Tento návrh so sebou neprináša dodatočné náklady pre rozpočet EÚ.

               4. VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Konzultácie so zainteresovanými stranami

               Rada 9. októbra 2014 prijala smernice na rokovania, ktorými poverila Komisiu začať rokovania s Bahamským spoločenstvom o zmene dohody o zrušení víz medzi oboma stranami. Členské štáty boli informované o pokroku rokovaní na zasadnutiach pracovnej skupiny pre víza.

               5.ĎALŠIE PRVKY

               •Výsledok rokovaní

                  Komisia sa domnieva, že ciele stanovené Radou v smerniciach na rokovania boli dosiahnuté a že návrh dohody je pre Úniu prijateľný.

                  Konečný obsah dohody možno zhrnúť takto:

                  a) Trvanie pobytu

                  Dohoda umožňuje občanom Európskej únie a občanom Bahamského spoločenstva cestovať na územie druhej zmluvnej strany bez potreby víz, a to na maximálne obdobie 90 dní v rámci akéhokoľvek 180-dňového obdobia (namiesto maximálneho obdobia troch mesiacov počas šiestich mesiacov odo dňa prvého vstupu). Toto nové vymedzenie sa uplatňuje v celej Dohode medzi Európskou úniou a Bahamským spoločenstvom o zrušení víz pri krátkodobých pobytoch.

                  b) Záverečné ustanovenia – pozastavenie uplatňovania dohody (článok 8 ods. 4)

               Dohodou sa upravuje posledná veta článku 8 ods. 4 takto: „Zmluvná strana, ktorá pozastavila uplatňovanie tejto dohody, okamžite informuje druhú zmluvnú stranu o tom, že dôvody na pozastavenie pominuli, a pozastavenie zruší.“ Doplnením slov „a pozastavenie zruší“ do súčasného znenia sa v zmenenej dohode objasní, že pozastavenie zrušenia víz treba zrušiť, ak dôvody, ktoré k nemu viedli, už pominuli. Touto zmenou sa zosúlaďuje znenie dohody o zrušení víz s Bahamami so všetkými ostatnými dohodami o zrušení vízovej povinnosti, ktoré Únia podpísala v rokoch 2015 a 2016. Dňa 14. júna 2016 sa táto zmena prekonzultovala s pracovnou skupinou pre víza a žiadny členský štát nevzniesol námietky.

                  c) Nahradenie výrazu „Spoločenstvo“ výrazom „Únia“ v príslušnom gramatickom tvare

                  Od nadobudnutia platnosti Lisabonskej zmluvy 1. decembra 2009 má konsolidovanú právnu subjektivitu jedine Európska únia. „Európske spoločenstvo“ je však stále zmluvnou stranou medzinárodných dohôd, ktoré nadobudli platnosť pred nadobudnutím platnosti Lisabonskej zmluvy, ako je to v prípade Dohody medzi Európskym spoločenstvom a Bahamským spoločenstvom o zrušení víz pri krátkodobých pobytoch. Pozmeňujúcou dohodou sa preto nahrádza výraz „Spoločenstvo“ výrazom „Únia“ v príslušnom gramatickom tvare, a to v rámci celej dohody o zrušení víz.

                  d) Spoločné vyhlásenia

                  K dohode sú pripojené dve spoločné vyhlásenia:

                  – týkajúce sa výkladu obdobia 90 dní v rámci akéhokoľvek 180-dňového obdobia a

                  – týkajúce sa Islandu, Nórska, Švajčiarska a Lichtenštajnska.

                  e) Nadobudnutie platnosti

                  Táto dohoda nadobudne platnosť prvým dňom šiesteho mesiaca nasledujúceho po dni, keď posledná zmluvná strana oznámi druhej zmluvnej strane ukončenie ratifikačných postupov. Na to, aby sa zabezpečila právna istota a aby sa cestujúcim umožnilo porozumieť právnej úprave a dodržiavať ju, je potrebné dostatočne dlhé prechodné obdobie. Toto šesťmesačné obdobie po ukončení ratifikácie dohody umožní cestujúcim, aby dokončili krátkodobé pobyty, ktoré sa stále počítajú výlučne podľa starého vymedzenia, pred tým, ako nadobudne platnosť nové vymedzenie krátkodobého pobytu a jeho spätne orientované 180-dňové referenčné obdobie.

                  Pozmeňujúcou dohodou sa nemenia žiadne ďalšie ustanovenia existujúcej Dohody medzi Európskym spoločenstvom a Bahamským spoločenstvom o zrušení víz pri krátkodobých pobytoch, a to ani ustanovenia o územnej pôsobnosti.

               6.ZÁVER

               Na základe uvedených výsledkov Komisia navrhuje, aby Rada rozhodla o podpise dohody v mene Únie a poverila predsedu Rady, aby určil osobu(-y) riadne splnomocnenú(-é) podpísať dohodu v mene Únie.

               2017/0170 (NLE)

               Návrh

               ROZHODNUTIE RADY

               o podpise Dohody medzi Európskou úniou a Bahamským spoločenstvom, ktorou sa mení Dohoda medzi Európskym spoločenstvom a Bahamským spoločenstvom o zrušení víz pri krátkodobých pobytoch

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 5,

               so zreteľom na návrh Európskej komisie,

               keďže:

               (1)Rada svojím rozhodnutím z 30. novembra 2009 uzavrela Dohodu medzi Európskym spoločenstvom a Bahamským spoločenstvom o zrušení víz pri krátkodobých pobytoch. Dohoda umožňuje občanom Európskej únie a občanom Bahám cestovať na územie druhej zmluvnej strany bez potreby víz, a to „na maximálne obdobie troch mesiacov počas šiestich mesiacov“.

               (2)Nariadením Európskeho parlamentu a Rady (EÚ) č. 610/2013
                  17
                sa zaviedli horizontálne zmeny v acquis Únie v oblasti víz a hraníc a krátkodobý pobyt sa vymedzil ako maximálne obdobie 90 dní v rámci akéhokoľvek 180-dňového obdobia.

               (3)Je nevyhnutné, aby sa toto nové vymedzenie začlenilo do Dohody medzi Európskou úniou a Bahamským spoločenstvom o zrušení víz pri krátkodobých pobytoch a aby sa tak v plnej miere harmonizoval režim Únie týkajúci sa krátkodobých pobytov.

               (4)Rada prijala 9. októbra 2014 rozhodnutie, ktorým poverila Komisiu, aby začala rokovania o dohode, ktorou sa mení Dohoda medzi Európskym spoločenstvom a Bahamským spoločenstvom o zrušení víz pri krátkodobých pobytoch (ďalej len „dohoda“).

               (5)Rokovania s Bahamami o dohode sa 30. augusta 2016 úspešne skončili jej parafovaním, prostredníctvom výmeny listov, hlavnými vyjednávačmi Únie a Bahamského spoločenstva.

               (6)Dohoda by sa mala podpísať v mene Únie a vyhlásenia pripojené k dohode by sa mali schváliť v mene Únie.

               (7)Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES
                  18
               . Spojené kráľovstvo sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (8)Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES
                  19
               . Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje podpis Dohody medzi Európskou úniou a Bahamským spoločenstvom, ktorou sa mení Dohoda medzi Európskym spoločenstvom a Bahamským spoločenstvom o zrušení víz pri krátkodobých pobytoch (ďalej len „dohoda“) s výhradou jej uzavretia.

               Text dohody je pripojený k tomuto rozhodnutiu.

               Článok 2

               Vyhlásenia pripojené k tomuto rozhodnutiu sa v mene Únie schvaľujú.

               Článok 3

               Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.

               Článok 4

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L 182, 29.6.2013, s. 1.

                     (2)
                  Ú. v. ES L 239, 22.9.2000, s. 19.

                     (3)
                  Ú. v. EÚ L 105, 13.4.2006, s. 1.

                     (4)
                  Ú. v. EÚ L 243, 15.9.2009, s. 1.

                     (5)
                  Ú. v. ES L 81, 21.3.2001, s. 1.

                     (6)
                  Ú. v. EÚ L 169, 30.6.2009, s. 3.

                     (7)
                  Ú. v. EÚ L 169, 30.6.2009, s. 24.

                     (8)
                  Ú. v. EÚ L 169, 30.6.2009, s. 10.

                     (9)
                  S Brazíliou uzavrela Európska únia dve dohody. Jednu pre držiteľov bežných cestovných pasov (Ú. v. EÚ L 255, 21.9.2012, s. 4) a samostatnú dohodu pre držiteľov diplomatických, služobných a úradných pasov (Ú. v. EÚ L 66, 12.3.2011, s. 2).

                     (10)
                  Ú. v. EÚ L 169, 30.6.2009, s. 17.

                     (11)
                  Ú. v. EÚ L 169, 30.6.2009, s. 38.

                     (12)
                  Ú. v. EÚ L 169, 30.6.2009, s. 31.

                     (13)
                  Porovnaj „účel“ a „trvanie pobytu“ v dohodách.

                     (14)
                  COM(2014) 468 final.

                     (15)
                  Rozhodnutie Rady, ktorým sa Komisia poveruje začať rokovania o zmene dohôd o zrušení víz pri krátkodobých pobytoch uzavretých medzi Európskou úniou/Európskym spoločenstvom a Antiguou a Barbudou, Bahamským spoločenstvom, Barbadosom, Brazílskou federatívnou republikou, Maurícijskou republikou, Federáciou Svätého Krištofa a Nevisu a Seychelskou republikou, prijaté Radou 9. októbra 2014.

                     (16)
                  COM(2016) 194 final.

                     (17)
                  Nariadenie Európskeho parlamentu a Rady (EÚ) č. 610/2013 z 26. júna 2013, ktorým sa mení nariadenie Európskeho parlamentu a Rady (ES) č. 562/2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), Dohovor, ktorým sa vykonáva Schengenská dohoda, nariadenia Rady (ES) č. 1683/95 a (ES) č. 539/2001 a nariadenia Európskeho parlamentu a Rady (ES) č. 767/2008 a (ES) č. 810/2009 (Ú. v. EÚ L 182, 29.6.2013, s. 1).

                     (18)
                  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

                     (19)
                  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

    ---documentbreak---

               EURÓPSKA KOMISIA
            V Bruseli28. 7. 2017
            COM(2017) 395 final
            PRÍLOHY
            k
            návrhu rozhodnutia Rady
            o podpise Dohody medzi Európskou úniou a Bahamským spoločenstvom, ktorou sa mení Dohoda medzi Európskym spoločenstvom a Bahamským spoločenstvom o zrušení víz pri krátkodobých pobytoch

               PRÍLOHY

               k

               návrhu rozhodnutia Rady

               o podpise Dohody medzi Európskou úniou a Bahamským spoločenstvom, ktorou sa mení Dohoda medzi Európskym spoločenstvom a Bahamským spoločenstvom o zrušení víz pri krátkodobých pobytoch

               DOHODA

               medzi Európskou úniou a Bahamským spoločenstvom ktorou sa mení Dohoda medzi Európskym spoločenstvom a Bahamským spoločenstvom o zrušení víz pri krátkodobých pobytoch

               EURÓPSKA ÚNIA

               na jednej strane a

               BAHAMSKÉ SPOLOČENSTVO (ďalej len „Bahamy“)

               na strane druhej,

               ďalej spoločne len „zmluvné strany“,

               SO ZRETEĽOM na Dohodu medzi Európskym spoločenstvom a Bahamským spoločenstvom o zrušení víz pri krátkodobých pobytoch (ďalej len „dohoda“), ktorá nadobudla platnosť 1. apríla 2010,

               OPÄTOVNE POTVRDZUJÚC význam uľahčovania medziľudských kontaktov,

               BERÚC NA VEDOMIE, že dohoda funguje k spokojnosti občanov zmluvných strán,

               ZOHĽADŇUJÚC, že vymedzenie krátkodobého pobytu stanovené v dohode (tri mesiace počas šesťmesačného obdobia odo dňa prvého vstupu) nie je dostatočne presné, a konkrétne, že pojem „deň prvého vstupu“ môže viesť k nejasnostiam a otázkam,

               MAJÚC NA PAMÄTI, že nariadením (EÚ) č. 610/2013 z 26. júna 2013 sa zaviedli horizontálne zmeny v acquis Únie v oblasti „vnútorných“ víz a hraníc a krátkodobý pobyt sa v ňom vymedzil ako „obdobie 90 dní v rámci akéhokoľvek 180-dňového obdobia“,

               ZOHĽADŇUJÚC, že systém vstup/výstup, ktorý Európska únia zavedie, si vyžaduje jednotné a jednoznačné vymedzenie krátkodobého pobytu uplatniteľné na všetkých štátnych príslušníkov tretích krajín,

               ŽELAJÚC SI, aby sa zabezpečilo plynulé vybavovanie cestujúcich na hraničných priechodoch zmluvných strán,

               OPÄTOVNE POTVRDZUJÚC, že dohoda sa vzťahuje na občanov všetkých členských štátov Európskej únie s výnimkou Spojeného kráľovstva a Írska,

               ZOHĽADŇUJÚC Protokol o postavení Spojeného kráľovstva a Írska s ohľadom na priestor slobody, bezpečnosti a spravodlivosti a Protokol o schengenskom acquis začlenenom do rámca Európskej únie, ktoré sú pripojené k Zmluve o Európskej únii a Zmluve o fungovaní Európskej únie, a potvrdzujúc, že ustanovenia tejto dohody sa nevzťahujú na Spojené kráľovstvo a Írsko,

               SA DOHODLI TAKTO:

               Článok 1

               Dohoda sa mení v súlade s ustanoveniami tohto článku:

               (1)V názve a v článku 3 ods. 5, článku 6 ods. 1 a článku 8 ods. 7 sa slovo „Spoločenstvo“ nahrádza slovom „Únia“ v príslušnom gramatickom tvare.

               (2)V článku 1 sa slová „troch mesiacov počas šiestich mesiacov“ nahrádzajú slovami „90 dní v rámci akéhokoľvek 180-dňového obdobia“.

               (3)Článok 4 ods. 1 sa nahrádza takto:

               „Občania Európskej únie sa môžu zdržiavať na území Bahám maximálne 90 dní v rámci akéhokoľvek 180-dňového obdobia.“

               (4)Článok 4 ods. 2 sa nahrádza takto:

               „Občania Bahám sa môžu zdržiavať na území členských štátov plne uplatňujúcich schengenské acquis maximálne 90 dní v rámci akéhokoľvek 180-dňového obdobia. Toto obdobie sa vypočíta bez ohľadu na akýkoľvek pobyt v členskom štáte, ktorý ešte v plnom rozsahu neuplatňuje schengenské acquis.

               Občania Bahám sa môžu zdržiavať na území každého členského štátu, ktorý ešte v plnom rozsahu neuplatňuje schengenské acquis, maximálne 90 dní v rámci akéhokoľvek 180-dňového obdobia bez ohľadu na obdobie pobytu vypočítané pre územie členských štátov plne uplatňujúcich schengenské acquis.“

               (5)V článku 4 ods. 3 sa slová „tri mesiace“ nahrádzajú slovami „90 dní“ a slovo „Spoločenstva“ sa nahrádza slovom „Únie“.

               (6)Posledná veta článku 8 ods. 4 sa nahrádza takto:

               „Zmluvná strana, ktorá pozastavila uplatňovanie tejto dohody, okamžite informuje druhú zmluvnú stranu o tom, že dôvody na pozastavenie pominuli, a pozastavenie zruší.“

               Článok 2

               Zmluvné strany ratifikujú alebo schvália túto dohodu v súlade so svojimi príslušnými postupmi a dohoda nadobudne platnosť prvým dňom šiesteho mesiaca nasledujúceho po dni, keď posledná zmluvná strana oznámi druhej zmluvnej strane, že ukončila uvedené postupy.

               V […], [deň] [mesiac] dvetisíc sedemnásť v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.

               Za Európsku úniu

               Za Bahamské spoločenstvo

               SPOLOČNÉ VYHLÁSENIE TÝKAJÚCE SA ISLANDU, NÓRSKA, ŠVAJČIARSKA A LICHTENŠTAJNSKA

               Je žiaduce, aby orgány Nórska, Islandu, Švajčiarska, Lichtenštajnska na jednej strane a Bahám na strane druhej bezodkladne zmenili existujúce bilaterálne dohody o zrušení víz pri krátkodobých pobytoch v súlade s podmienkami tejto dohody.

               Spoločné vyhlásenie týkajúce sa výkladu obdobia 90 dní v rámci akéhokoľvek 180-dňového obdobia

               Zmluvné strany sa dohodli, že obdobie maximálne 90 dní v rámci akéhokoľvek 180-dňového obdobia, stanovené v článku 4 tejto dohody, znamená buď nepretržitý pobyt, alebo niekoľko za sebou nasledujúcich pobytov, ktoré v rámci akéhokoľvek 180-dňového obdobia netrvajú spolu dlhšie ako 90 dní.

               Pojem „akékoľvek“ znamená, že sa uplatňuje pohyblivé 180-dňové referenčné obdobie, v rámci ktorého sa spätne započítava každý deň pobytu počas obdobia posledných 180 dní s cieľom overiť, či je požiadavka týkajúca sa 90 dní v rámci akéhokoľvek 180-dňového obdobia naďalej splnená. Okrem iného to znamená, že neprítomnosťou počas neprerušeného obdobia 90 dní vzniká nárok na nový pobyt v dĺžke maximálne 90 dní.

               ________


				|

		52013PC0320

			Návrh VYKONÁVACIE ROZHODNUTIE RADY, ktorým sa mení vykonávacie rozhodnutie 2011/77/EÚ o poskytnutí finančnej pomoci Únie Írsku /* COM/2013/0320 final - 2013/0167 (NLE) */

			   	DÔVODOVÁ SPRÁVA
V záujme
posilnenia profilu udržateľnosti ekonomického programu Írska a pokrytia
potrieb likvidity írskej vlády v rokoch po ukončení programu a
v súlade s vyjadrením Euroskupiny a ministrov Rady ECOFIN z 12.
apríla 2013 by sa malo zmeniť vykonávacie rozhodnutie Rady 2011/77/EÚ o
poskytnutí finančnej pomoci Únie Írsku. Zmeny sa týkajú najmä
predĺženia priemernej doby splatnosti úveru z „do 12,5 roka“ na „do 19,5
roka“ prostredníctvom predĺženia doby splatnosti jednotlivých splátok.
Na žiadosť Írska a ak to podmienky na
trhu umožňujú, Komisia môže refinancovať všetky svoje pôvodné
pôžičky alebo ich časť s cieľom predĺžiť dobu
splatnosti splátky alebo tranže za predpokladu, že sa dodrží maximálna
priemerná doba splatnosti 19,5 roka. Všetky sumy, ktoré si Komisia
požičala vopred, sa držia na účte v ECB, ktorý otvorila Komisia na
účely danej správy finančnej pomoci. Komisia sa takisto uistí, že
doba splatnosti, pri ktorej sa vykonávajú operácie refinancovania, zohľadňuje
potrebu riadnej správy marže v rámci stropu vlastných zdrojov EÚ, vrátane
profilu splatnosti dlhopisov EÚ. Očakáva sa, že operácie refinancovania
budú prebiehať od roku 2015 a všetky náklady vynaložené EÚ na dohodnutie a
vykonanie každej operácie ponesie Írsko.
Je potrebné
uviesť, že takýmto rozhodnutím sa zvýši udržateľnosť a zlepšia
sa vyhliadky programu v oblasti likvidity. To povedie k lepším podmienkam
úverov pre štát, ako aj k účinkom prelievania do súkromného sektora. Tieto
účinky sú prospešné pre veriteľské aj dlžnícke krajiny a prispievajú
teda k stabilite eurozóny.
Po zohľadnení uvedených vysvetlení
sa Komisia domnieva, že zmeny spočívajúce v predĺžení priemernej
doby splatnosti úveru z EFSM pre Írsko prispejú k dosiahnutiu cieľov
programu.
2013/0167 (NLE)
Návrh
VYKONÁVACIE ROZHODNUTIE RADY,
ktorým sa mení vykonávacie rozhodnutie
2011/77/EÚ o poskytnutí finančnej pomoci Únie Írsku
RADA EURÓPSKEJ ÚNIE,
so zreteľom na Zmluvu o fungovaní
Európskej únie,
so zreteľom na nariadenie Rady (EÚ)
č. 407/2010 z 11. mája 2010, ktorým sa zriaďuje európsky
finančný stabilizačný mechanizmus[1],
a najmä na jeho článok 3 ods. 2,
so zreteľom na návrh Európskej komisie,
keďže:
(1)       Rada poskytla Írsku na jeho
žiadosť finančnú pomoc (vykonávacie rozhodnutie 2011/77/EÚ[2]) na podporu programu rozsiahlych
ekonomických a finančných reforiem, ktorých cieľom je obnoviť
dôveru, umožniť návrat hospodárstva na cestu udržateľného rastu
a zachovať finančnú stabilitu v Írsku, eurozóne aj
Európskej únii.
(2)       Dňa 22. apríla 2013
Komisia dokončila deviate preskúmanie programu ekonomických reforiem
Írska.
(3)       Predĺženie maximálnej
priemernej doby splatnosti úveru EÚ by bolo prospešné, nakoľko by
podporilo úsilie Írska opätovne získať úplný prístup na trh a úspešne
ukončiť jeho program. S cieľom plne využiť výhody
plynúce z predĺženia maximálnej priemernej doby splatnosti úveru EÚ by
Komisia mala byť oprávnená predĺžiť dobu splatnosti splátok a
tranží.
(4)       Vzhľadom na tento vývoj
by sa vykonávacie rozhodnutie 2011/77/EÚ malo zmeniť,
PRIJALA TOTO ROZHODNUTIE:
Článok 1
Článok 1 vykonávacieho rozhodnutia
2011/77/EÚ sa mení takto:
1) odsek 1 sa nahrádza takto:
„1.        Únia poskytne Írsku úver vo výške
najviac 22,5 miliardy EUR s maximálnou priemernou dobou splatnosti 19,5 roka.
Doba splatnosti jednotlivých tranží úveru môže byť až 30 rokov.“
2) Dopĺňa sa tento odsek:
„9.        Na žiadosť Írska môže Komisia
predĺžiť dobu splatnosti splátky alebo tranže za predpokladu, že sa
dodrží maximálna priemerná doba splatnosti stanovená v odseku 1. Na tento
účel môže Komisia refinancovať všetky svoje pôvodné pôžičky
alebo ich časť. Všetky vopred požičané sumy sa držia na
účte v ECB, ktorý otvorila Komisia na účely správy danej
finančnej pomoci.“
Článok 2
Toto rozhodnutie
je určené Írsku.
Článok 3
Toto rozhodnutie
sa uverejní v Úradnom vestníku Európskej únie.
V Bruseli
                                                                       Za
Radu
                                                                       predseda
[1]               Ú. v. EÚ L 118,
12.5.2010, s. 1.
[2]               Ú. v. EÚ L 30, 4.2.2011, s. 34.


				|

		52012PC0560

			Návrh ROZHODNUTIE RADY o uzavretí dohody medzi Európskou úniou a Kapverdskou republikou o zjednodušení vydávania krátkodobých víz občanom Kapverdskej republiky a Európskej únie /* COM/2012/0560 final - 2012/0271 (NLE) */

			   	DÔVODOVÁ SPRÁVA
1.           Politický a právny rámec
Vzťahy medzi Európskou úniou a Kapverdmi
sú upravené v revidovanej dohode o partnerstve AKT-ES, ktorá bola podpísaná v
Cotonou 23. júna 2005. Pokiaľ ide o Kapverdy, revidovaná dohoda nadobudla
platnosť 1. júla 2008.
V prvých rokoch 21. storočia vyjadrili
kapverdská vláda aj občianska spoločnosť viackrát želanie
prehĺbiť a posilniť svoje vzťahy s Európskou úniou.
Komisia prijala 24. októbra 2007 oznámenie
Rade a Európskemu parlamentu o budúcnosti vzťahov EÚ s Kapverdmi, v ktorom
uznala pevné a osobitné historické vzťahy medzi oboma stranami
vyznačujúce sa úzkymi medziľudskými a kultúrnymi väzbami a
spoločnými sociálnopolitickými hodnotami. Kapverdy rovnako ako Európska
únia chránia hodnoty a zásady demokracie, dobrej správy vecí verejných,
rešpektovania ľudských práv a právneho štátu. Normy a postupy
uplatňované v tejto krajine sú dôvodom, pre ktorý by Európska únia mala
rozvíjať svoje vzťahy s touto krajinou. K oznámeniu je priložený
návrh akčného plánu.
Rada pre všeobecné záležitosti a vonkajšie
vzťahy vo svojich záveroch z 19. a 20. novembra 2007 privítala oznámenie,
vytvorenie „osobitného partnerstva„ medzi Úniou a Kapverdmi, ako aj akčný
plán na jeho realizáciu navrhnutý Komisiou. Cieľom „osobitného partnerstva“
je posilniť politický dialóg, konvergenciu politík a spoluprácu oboch
strán v nových a citlivých oblastiach nad rámec jednoduchého vzťahu medzi
darcom a príjemcom a zároveň vytvoriť rámec pre spoločné záujmy.

Tento akčný plán sa sústreďuje na
tieto ciele: dobrá správa vecí verejných, bezpečnosť a stabilita,
regionálna integrácia, transformácia a modernizácia, technická
a normatívna konvergencia, znalostná spoločnosť, rozvoj
a boj proti chudobe Plánované akcie sú zamerané na posilnenie stability a
bezpečnosti a okrem iného na opatrenia týkajúce problematiky migrácie.
V rámci „osobitného partnerstva“ medzi Úniou a
Kapverdmi a na základe záverov Rady z 10. decembra 2007 o partnerstvách v
oblasti mobility a kyvadlovej migrácii v rámci globálneho prístupu k migrácii
bolo 5. júna 2008 podpísané spoločné vyhlásenie o partnerstve v oblasti
mobility medzi Európskou úniou a Kapverdmi a s jeho realizáciou sa začalo
28. júla 2008. V bodoch 5 až 12 tohto vyhlásenia sa obidve strany zaviazali
začať dialóg o otázke krátkodobých víz a o otázke readmisie. V bodoch
3i) a 6v) prílohy k vyhláseniu sa Komisia zaviazala predložiť
odporúčania Rade, aby vydala smernice na rokovania s Kapverdmi o
uzatvorení dohody o zjednodušení vydávania krátkodobých víz a dohody o
readmisii.
Na základe toho Komisia 14. novembra 2008
predložila Rade odporúčanie, aby Rada poverila Komisiu začatím
rokovaní s Kapverdskou republikou o uzatvorení dohody o zjednodušení vydávania
krátkodobých víz občanom Kapverdskej republiky a Európskej únie a dohody o
readmisii.
Rada poverila Komisiou začatím rokovaní
4. júna 2009 a samotné rokovania s Kapverdskou republikou o uzatvorení dohody o
zjednodušení vydávania krátkodobých víz občanom Kapverdskej republiky a
Európskej únie sa začali 13. júla 2009 v Bruseli. Ďalšie kolo
rokovaní sa uskutočnilo 22. novembra 2011. Okrem toho sa konali štyri
technické stretnutia: 4. a 5. februára 2010 v Praïa a 12. októbra 2010, 30.
mája a 13. septembra 2011 v Bruseli. Rokovania boli ukončené v apríli
2012.
Konečné znenie bolo parafované 24. apríla
2012 v Bruseli za prítomnosti predsedu Európskej komisie Josého Manuela Barrosa
a predsedu kapverdskej vlády Josého Mariu Nevesa.
Členské štáty boli vo všetkých fázach
rokovaní pravidelne informované a konzultované v rámci príslušných pracovných
skupín Rady.
Pre Úniu je právnym základom dohody
článok 77 ods. 2 písm. a) v spojení s článkom 218 Zmluvy
o fungovaní Európskej únie (ZFEÚ).
Komisia podpísala dohodu dňa … . Európsky
parlament v súlade s článkom 218 ods. 6 písm. a) ZFEÚ udelil súhlas na
uzavretie dohody dňa … Pripojený návrh predstavuje právny nástroj na
uzatvorenie dohody. Rada rozhodne kvalifikovanou väčšinou.
V navrhovanom rozhodnutí o uzavretí dohody sa
ustanovujú potrebné interné mechanizmy pre praktické uplatňovanie dohody.
V rozhodnutí sa stanovuje najmä to, že Komisia za pomoci odborníkov
z členských štátov zastupuje Úniu v spoločnom výbore
zriadenom podľa článku 10 dohody. Spoločný výbor prijme
podľa článku 10 ods. 4 svoj rokovací poriadok. Stanovisko Únie
v tejto otázke Komisia prijme po porade s osobitným výborom vymenovaným
Radou. Pokiaľ ide o ďalšie rozhodnutia spoločného výboru,
stanovisko Únie sa prijme v súlade s príslušnými ustanoveniami zmluvy.
2.           Výsledok rokovaní
Komisia zastáva názor, že ciele stanovené
Radou v smerniciach na rokovania boli dosiahnuté a návrh dohody je pre
Úniu prijateľný.
Konečný obsah dohody možno zhrnúť
takto:
–          zavedenie zjednodušených kritérií
vydávania víz na viac vstupov pre tieto kategórie osôb:
a) členov národných a regionálnych
vlád a parlamentov, ústavných a najvyšších súdov a najvyššieho
kontrolného úradu, stálych členov oficiálnych delegácií, podnikateľov
a zástupcov obchodných organizácií, manželov, manželky a deti vo veku do 21
rokov alebo nezaopatrené deti a rodičov kapverdských alebo európskych
občanov s oprávneným pobytom na území druhej strany alebo na Kapverdoch
alebo v štáte, ktorého sú štátnymi príslušníkmi: v zásade sa vydávajú víza
na viac vstupov platné päť rokov. Víza na viac vstupov platné kratšie
obdobie sa vydávajú, len ak sa to vyžaduje z dôvodu skončenia
platnosti cestovného dokladu alebo v prípade, že potreba alebo zámer často
alebo pravidelne cestovať sú jasne obmedzené na kratšie obdobie;
b) zástupcov organizácií občianskej
spoločnosti, príslušníkov slobodných povolaní, účastníkov vedeckých,
kultúrnych a umeleckých aktivít, účastníkov medzinárodných športových
podujatí a ich odborný sprievod, novinárov a ich akreditovaný odborný
sprievod, žiakov, študentov a ich sprevádzajúcich učiteľov, zástupcov
náboženských komunít uznávaných na Kapverdoch alebo v členských štátoch,
osoby vykonávajúce pravidelné návštevy zo zdravotných dôvodov; účastníkov
oficiálnych výmenných programov organizovaných partnerskými mestami či
obcami; členov oficiálnych delegácií: v zásade sa vydávajú víza na
viac vstupov platné jeden rok. Víza na viac vstupov platné kratšie obdobie sa
vydávajú, len ak sa to vyžaduje z dôvodu skončenia platnosti
cestovného dokladu alebo v prípade, že potreba alebo zámer často alebo
pravidelne cestovať sú jasne obmedzené na kratšie obdobie. Víza na viac
vstupov platné najmenej dva roky a najviac päť rokov sú vydávané pod
podmienkou, že počas predchádzajúcich dvoch rokov žiadatelia využili víza
na viac vstupov s obdobím platnosti jeden rok a potreba alebo zámer často
alebo pravidelne cestovať nie sú jasne obmedzené na kratšie obdobie;
–          oslobodenie určitých kategórií
osôb od poplatkov za víza: členov oficiálnych delegácií, deti vo veku do
12 rokov; žiaci a študenti, výskumní pracovníci, mládež vo veku do 25 rokov
(vrátane) zúčastňujúci sa na seminároch, konferenciách, športových,
kultúrnych, alebo vzdelávacích podujatiach, ktoré organizujú neziskové
organizácie,
–          možnosť pre externých
poskytovateľov služieb, s ktorými Kapverdy alebo niektorý
členský štát spolupracujú pri vydávaní víz, účtovať si poplatok
za služby až do výšky 30 EUR za súčasného zachovania možnosti, aby
všetci žiadatelia mohli podávať svoje žiadosti priamo na konzuláte,
–          bezplatné predĺženie platnosti
víza kapverdským a európskym občanom, ktorí nemajú možnosť
opustiť územia členských štátov alebo Kapverd do dňa uvedeného
na ich víze z dôvodu vyššej moci,
–          oslobodenie od vízovej povinnosti
pre krátke pobyty kapverdských a európskych štátnych príslušníkov, ktorí sú
držiteľmi platných diplomatických alebo služobných pasov Podľa
spoločného vyhlásenia môže každá zo zmluvných strán pozastaviť
uplatňovanie ustanovení o oslobodení od vízovej povinnosti pre
držiteľov diplomatických alebo služobných pasov (článok 8), ak tieto
ustanovenia druhá zmluvná strana zneužíva alebo ich uplatňovanie
predstavuje ohrozenie verejnej bezpečnosti. V tomto vyhlásení sa uvádza,
že Kapverdy a Európska únia sa ako vec prvoradého významu zaväzujú
zabezpečiť vysokú úroveň bezpečnosti diplomatických a služobných
pasov, a to najmä zapracovaním biometrických identifikačných znakov,
–          možnosť pre kapverdských a
európskych občanov, ktorí stratili svoje doklady totožnosti alebo ktorým
boli počas pobytu na území hostiteľského štátu tieto doklady
odcudzené, opustiť územie Kapverd alebo členských štátov bez víza
alebo iného povolenia na základe platných dokladov totožnosti
oprávňujúcich,
–          na výslovnú žiadosť Kapverd
nebolo do dohody zahrnuté žiadne ustanovenie o zjednodušení požiadaviek
týkajúcich sa dokumentov požadovaných na odôvodnenie účelu cesty,
–          vytvorenie spoločného výboru
pre správu dohody,
–          ustanovenia týkajúce sa
nadobudnutia platnosti dohody, jej trvania, možných zmien a doplnení,
pozastavenia a vypovedania dohody; dohoda o zjednodušení vydávania
krátkodobých víz a dohoda o readmisii spolu súvisia a mali by
nadobudnúť platnosť súčasne,
–          bol uzatvorený protokol, v ktorom
sa uvádza, že v súlade s rozhodnutím Európskeho parlamentu a Rady č.
582/2008/ES zo 17. júna 2008[1]
boli prijaté harmonizované opatrenia s cieľom zjednodušiť tranzit držiteľov
schengenských víz a schengenských povolení na pobyt cez územie
členských štátov, ktoré zatiaľ neuplatňujú schengenské acquis
v plnom rozsahu,
–          spoločné
vyhlásenie o harmonizácii informácií o postupoch vydávania
krátkodobých víz a o dokladoch, ktoré sa predkladajú spolu so
žiadosťou o krátkodobé vízum,
–          spoločné vyhlásenie o
spolupráci v oblasti cestovných dokladov a pravidelnej výmene informácií
týkajúcich sa bezpečnosti cestových dokladov,
–          osobitná situácia Dánska, Spojeného
kráľovstva a Írska je zohľadnená v preambule
a v dvoch spoločných vyhláseniach pripojených k dohode.
Podobne sa v spoločnom vyhlásení k dohode zohľadňuje aj úzke
pridruženie Nórska, Islandu, Švajčiarska a Lichtenštajnska k vykonávaniu,
uplatňovaniu a vývoju schengenského acquis.
3.           Záver
Na základe uvedených výsledkov Komisia
navrhuje, aby Rada:
–          po získaní súhlasu Európskeho
parlamentu schválila pripojenú dohodu medzi Európskou úniou a Kapverdskou
republikou o zjednodušení vydávania krátkodobých víz občanom Kapverdskej
republiky a Európskej únie.
2012/0271 (NLE)
Návrh
ROZHODNUTIE RADY
o uzavretí dohody medzi Európskou úniou
a Kapverdskou republikou o zjednodušení vydávania krátkodobých víz občanom
Kapverdskej republiky a Európskej únie
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 77 ods. 2 písm. a) v spojení s
článkom 218 ods. 6 písm. a),
so zreteľom na návrh Európskej komisie,
so zreteľom na súhlas Európskeho
parlamentu[2],
keďže:
(1)       Komisia dňa [...] v
súlade s rozhodnutím Rady 2012/XXX z [...][3] podpísala Dohodu medzi Európskou úniou a
Kapverdskou republikou o zjednodušení vydávania krátkodobých víz
občanom Kapverdskej republiky a Európskej únie (ďalej len „dohoda“),
s výhradou jej uzavretia k neskoršiemu dátumu.
(2)       Táto dohoda by sa mala
uzavrieť.
(3)       Dohodou sa zriaďuje
spoločný výbor, ktorý môže prijať svoj rokovací poriadok.
V tomto prípade je vhodné stanoviť zjednodušený postup na prijatie
stanoviska Únie.
(4)       Toto rozhodnutie predstavuje
vývoj ustanovení schengenského acquis, na ktorom sa Spojené
kráľovstvo nezúčastňuje v súlade s rozhodnutím Rady
2000/365/ES z 29. mája 2000, ktoré sa týka požiadavky Spojeného
kráľovstva Veľkej Británie a Severného Írska
zúčastňovať sa na niektorých ustanoveniach schengenského acquis[4]. Spojené
kráľovstvo sa preto nezúčastňuje na prijímaní tohto rozhodnutia,
nie je ním viazané ani nepodlieha jeho uplatňovaniu.
(5)       Toto rozhodnutie predstavuje
vývoj ustanovení schengenského acquis, na ktorom sa Írsko
nezúčastňuje v súlade s rozhodnutím Rady 2002/192/ES z 28. februára
2002 o požiadavke Írska zúčastňovať sa na niektorých
ustanoveniach schengenského acquis[5]. Írsko sa preto nezúčastňuje na prijímaní
tohto rozhodnutia, nie je ním viazané ani nepodlieha jeho uplatňovaniu.
(6)       V súlade s Protokolom o
postavení Dánska, ktorý je pripojený k Zmluve o Európskej únii a Zmluve o
fungovaní Európskej únie, sa Dánsko nezúčastňuje na prijímaní tohto
rozhodnutia, nie je ním viazané ani nepodlieha jeho uplatňovaniu,
PRIJALA TOTO ROZHODNUTIE:
Článok 1
Dohoda medzi Európskou úniou a Kapverdskou
republikou o zjednodušení vydávania krátkodobých víz občanom Kapverdskej
republiky a Európskej únie sa týmto schvaľuje v mene Európskej únie.
Znenie dohody tvorí prílohu k tomuto
rozhodnutiu.
Článok 2
Týmto sa
predseda Rady poveruje určiť osobu splnomocnenú vydať v mene
Európskej únie oznámenie v súlade s článkom 12 ods. 1 dohody s cieľom
vyjadriť súhlas Európskej únie s tým, že bude touto dohodou zaviazaná[6].
Článok 3
Komisia, ktorej
pomáhajú odborníci z členských štátov, zastupuje Úniu v spoločnom
výbore zriadenom podľa článku 10 dohody.
Článok 4
Komisia po
porade s osobitným výborom ustanoveným Radou prijme pozíciu Únie v rámci
spoločného výboru v otázke prijatia jeho rokovacieho poriadku podľa
článku 10 ods. 4 dohody.
Článok 5
Toto
rozhodnutie nadobúda účinnosť dňom jeho prijatia.
V Bruseli
                                                                       Za
Radu
                                                                       predseda
PRÍLOHA
DOHODA
medzi
Európskou
úniou a Kapverdskou republikou
o
zjednodušení vydávania krátkodobých víz
občanom
Kapverdskej republiky a Európskej únie
EURÓPSKA ÚNIA, ďalej len „Únia“,
a
KAPVERDSKÁ REPUBLIKA, ďalej len
„Kapverdy“,
ďalej len „zmluvné strany“,
želajúc si
rozvíjať medziľudské vzťahy ako dôležitú podmienku trvalého
rozvoja hospodárskych, humanitárnych, kultúrnych, vedeckých a iných
vzťahov zjednodušením vydávania víz svojim občanom,
so zreteľom na spoločné vyhlásenie z
5. júna 2008 o partnerstve v oblasti mobility medzi Európskou úniou a
Kapverdmi, na základe ktorého sa zmluvné strany usilujú zaviesť dialóg o
otázkach týkajúcich sa krátkodobých víz s cieľom uľahčiť
mobilitu určitých kategórií osôb,
pripomínajúc
Dohodu o partnerstve z Cotonou a osobitné partnerstvo medzi Európskou úniou a
Kapverdmi, ktoré Rada Európskej únie schválila 19. novembra 2007,
uznávajúc, že
zjednodušenie vízového režimu by nemalo viesť k nelegálnej migrácii
a venujúc osobitnú pozornosť bezpečnosti a readmisii,
zohľadňujúc Protokol o postavení Spojeného kráľovstva a Írska so
zreteľom na oblasť slobody, bezpečnosti a spravodlivosti,
ktorý je pripojený k Zmluve o Európskej únii a k Zmluve o fungovaní Európskej
únie, a potvrdzujúc, že ustanovenia tejto dohody sa nevzťahujú na Spojené
kráľovstvo Veľkej Británie a Severného Írska ani na Írsko,
zohľadňujúc Protokol o postavení Dánska, ktorý je pripojený k Zmluve
o Európskej únii a Zmluve o fungovaní Európskej únie,
a potvrdzujúc, že ustanovenia tejto dohody sa nevzťahujú
na Dánske kráľovstvo,
SA ROZHODLI UZAVRIEŤ TÚTO DOHODU:
Článok
1
Účel
a rozsah pôsobnosti
Účelom tejto dohody je na základe
reciprocity zjednodušiť vydávanie víz občanom Kapverd a Európskej
únie na plánovaný pobyt, ktorý počas obdobia 180 dní neprekročí 90
dní.

Článok
2
Všeobecné
ustanovenia
1.         Zjednodušenia vydávania víz
stanovené v tejto dohode platia pre občanov Kapverd a Európskej únie len v
tom prípade, ak nie sú oslobodení od vízovej povinnosti podľa právnych
predpisov Únie, členských štátov alebo Kapverd podľa tejto dohody
alebo iných medzinárodných dohôd.
2.         Na otázky, ktoré nie sú upravené v
ustanoveniach tejto dohody, napríklad na zamietnutie udelenia víza,
uznávanie cestovných dokladov, preukazovanie primeraných prostriedkov na
pokrytie životných nákladov, odmietnutie vstupu alebo na opatrenia súvisiace s
vyhostením, sa vzťahujú vnútroštátne právne predpisy Kapverd alebo
členských štátov alebo právne predpisy Únie.
Článok
3
Vymedzenie
pojmov
Na účely tejto dohody sa pod pojmom:
a)         „členský štát“ rozumie
každý členský štát Európskej únie okrem Dánskeho kráľovstva, Írska a
Spojeného kráľovstva Veľkej Británie a Severného Írska;
b)         „občan Európskej únie“
rozumie každý štátny príslušník ktoréhokoľvek členského štátu v
zmysle písmena a);
c)         „občan Kapverd“ rozumie
každá osoba, ktorá má kapverdské občianstvo;
d)         „vízum“ rozumie povolenie
vydané alebo rozhodnutie prijaté niektorým členským štátom alebo Kapverdmi
potrebné k vstupu na účely tranzitu cez územie členského štátu alebo
viacerých členských štátov alebo cez územie Kapverd alebo na plánovaný pobyt
na týchto územiach v trvaní najviac 90 dní;
e)         „osoba s oprávneným
pobytom“:
pre Európsku úniu rozumie občan Kapverd,
ktorý má na základe vnútroštátnych právnych predpisov a predpisov Únie
oprávnenie alebo povolenie na pobyt na území členského štátu v trvaní
viac ako 90 dní,
pre Kapverdy rozumie občan Európskej únie
v zmysle písmena b), ktorý je držiteľom povolenia na pobyt v súlade s
vnútroštátnymi právnymi predpismi.
Článok
4
Vydávanie
víz na viac vstupov
1.         Diplomatické misie
a konzulárne úrady členských štátov a Kapverd udeľujú víza
na viac vstupov s platnosťou päť rokov týmto kategóriám
občanov:
a) členom národných a regionálnych
vlád a parlamentov, ústavných a najvyšších súdov a najvyššieho
kontrolného úradu, ak nie sú oslobodení od vízovej povinnosti podľa tejto
dohody, pri výkone ich funkcií;
b) stálym členom oficiálnych delegácií,
ktorí sa na základe oficiálneho pozvania adresovaného Kapverdom, členským
štátom alebo Európskej únii zúčastňujú na stretnutiach,
konzultáciách, rokovaniach alebo výmenných programoch, ako aj na podujatiach
organizovaných na území členských štátov alebo Kapverd medzivládnymi
organizáciami;
c) podnikateľom a zástupcom obchodných
organizácií, ktorí pravidelne cestujú do členských štátov alebo na
Kapverdy;
d) manželom, manželkám a deťom (vrátane
adoptovaných) vo veku do 21 rokov alebo nezaopatreným deťom a
rodičom, ktorí navštevujú
– občanov Kapverd s oprávneným pobytom na
území niektorého členského štátu alebo občanov Európskej únie s
oprávneným pobytom na území Kapverd alebo
– občanov Európskej únie s oprávneným
pobytom na území členského štátu, ktorého sú občanmi, alebo
občanov Kapverd s pobytom na Kapverdoch.
Ak sú potreba alebo zámer často alebo
pravidelne cestovať jasne obmedzené na kratšie obdobie, platnosť víza
na viac vstupov sa obmedzí na trvanie krátkodobého pobytu, najmä ak
– trvanie funkčného obdobia, pokiaľ
ide o osoby uvedené v písmene a),
– trvanie pôsobenia ako stáleho člena
oficiálnej delegácie, pokiaľ ide o osoby uvedené v písmene b),
– trvanie pôsobenia ako podnikateľa alebo
zástupcu obchodnej organizácie, pokiaľ ide o osoby uvedené
v písmene c) alebo
– povolenie na pobyt pre občanov Kapverd
pobývajúcich na území niektorého členského štátu a pre občanov
Európskej únie pobývajúcich na Kapverdoch, pokiaľ ide o osoby uvedené v
písmene d),
je kratšie ako päť rokov.
2.         Diplomatické misie a konzulárne
miesta členských štátov a Kapverd vydávajú víza na viac vstupov
platné jeden rok nasledujúcim kategóriám osôb pod podmienkou, že im počas
predchádzajúceho roku bolo udelené aspoň jedno vízum, ktoré využili v
súlade s právnymi predpismi o vstupe a pobyte v navštevovanom štáte:
a) zástupcom organizácií občianskej
spoločnosti, ktorí pravidelne cestujú do členských štátov alebo na
Kapverdy na účely vzdelávacích školení, seminárov, konferencií, a to aj v
rámci výmenných programov;
b) príslušníkom slobodných povolaní, ktorí sa
zúčastňujú na medzinárodných výstavách, konferenciách, sympóziách,
seminároch alebo iných podobných podujatiach a ktorí často cestujú do
členských štátov alebo na Kapverdy;
c) účastníkom vedeckých, kultúrnych a
umeleckých aktivít vrátane univerzitných a iných výmenných programov, ktorí
pravidelne cestujú do členských štátov alebo na Kapverdy;
d) účastníkom medzinárodných športových
podujatí a ich odbornému sprievodu;
e) novinárom a ich akreditovanému
odbornému sprievodu;
f) žiakom, študentom, študentom (vrátane
postgraduálnych študentov) a ich sprevádzajúcim učiteľom, ktorí
cestujú na účely štúdia alebo vzdelávacích školení, a to aj v rámci
výmenných programov a iných školských činností;
g) zástupcom náboženských komunít uznávaných
na Kapverdoch alebo v členských štátoch, ktorí pravidelne navštevujú
členské štáty alebo Kapverdy;
h) osobám vykonávajúcim pravidelné návštevy zo
zdravotných dôvodov;
i) účastníkom oficiálnych výmenných
programov organizovaných partnerskými mestami či obcami;
j) členom oficiálnych delegácií, ktorí sa
na základe oficiálneho pozvania adresovaného Kapverdom, členským štátom
alebo Európskej únii zúčastňujú pravidelne na stretnutiach,
konzultáciách, rokovaniach alebo výmenných programoch, ako aj na podujatiach
organizovaných na území členských štátov alebo Kapverd medzivládnymi
organizáciami.
Ak sú potreba alebo zámer často alebo
pravidelne cestovať jasne obmedzené na kratšie obdobie, platnosť víza
na viac vstupov sa obmedzí na trvanie krátkodobého pobytu.
3.         Diplomatické misie
a konzulárne služby členských štátov a Kapverd vydávajú víza na
viac vstupov platné najmenej dva roky a najviac päť rokov kategóriám osôb
uvedeným v odseku 2 tohto článku pod podmienkou, že počas
predchádzajúcich dvoch rokov využili víza na viac vstupov s obdobím platnosti
jeden rok v súlade s predpismi o vstupe a pobyte v
navštevovanom štáte.
Ak sú potreba alebo zámer často alebo
pravidelne cestovať jasne obmedzené na kratšie obdobie, platnosť víza
na viac vstupov sa obmedzí na trvanie krátkodobého pobytu.
4.         Celková dĺžka pobytu osôb
uvedených v odsekoch 1 až 3 tohto článku na území členských
štátov alebo Kapverd počas obdobia 180 dní neprekročí 90 dní.
Článok
5
Poplatky
za vízum a služby
1.         Bez toho, aby boli dotknuté
ustanovenia odseku 2, členské štáty alebo Kapverdy oslobodia od poplatkov
za víza tieto kategórie osôb:
a) členov oficiálnych delegácií, ktorí sa
na základe oficiálneho pozvania adresovaného Kapverdom, členským štátom
alebo Európskej únii zúčastňujú na oficiálnych stretnutiach,
konzultáciách, rokovaniach alebo výmenných programoch, ako aj na podujatiach
organizovaných na území niektorého členského štátu alebo Kapverd
medzivládnymi organizáciami;
b) deti vo veku do 12 rokov;
c) žiakov, študentov, študentov
postgraduálneho štúdia a ich sprevádzajúcich učiteľov, ktorí sa
zúčastňujú na pobytoch na účely štúdia alebo vzdelávacích
školení;
d) výskumných pracovníkov cestujúcich na
účely vedeckého výskumu;
e) osoby vo veku do 25 rokov (vrátane)
zúčastňujúce sa na seminároch, konferenciách, športových, kultúrnych,
alebo vzdelávacích podujatiach, ktoré organizujú neziskové organizácie.
2.         Ak členské štáty alebo
Kapverdy spolupracujú s externým poskytovateľom služieb, možno vyberať
poplatok za služby. Tento poplatok za služby bude primeraný nákladom, ktoré
externému poskytovateľovi služieb vznikli pri plnení jeho úloh, a
neprekročí sumu 30 EUR. Kapverdy, príslušný členský štát či
členské štáty zachovajú možnosť, aby všetci žiadatelia mohli
podávať žiadosti priamo na ich konzulárnych úradoch.
Článok
6
Odchod
v prípade straty alebo odcudzenia dokladov
Občania Kapverd a Európskej únie, ktorí
stratili svoje doklady totožnosti alebo ktorým boli počas pobytu na území
členských štátov alebo Kapverd tieto doklady odcudzené, môžu opustiť
územie bez víza alebo iného povolenia na základe platných dokladov totožnosti
oprávňujúcich na prekročenie hraníc, ktoré vydali diplomatické misie
alebo konzulárne miesta Kapverd alebo členských štátov.
Článok
7
Predĺženie
platnosti víza vo výnimočných prípadoch
Občanom Kapverd a Európskej únie, ktorí
nemôžu opustiť územie členských štátov alebo Kapverd v lehote
stanovenej vo víze z dôvodu vyššej moci, sa platnosť víza bezplatne
predĺži v súlade s právnymi predpismi platnými
v hostiteľskom štáte o dobu, ktorá je potrebná na ich návrat do
štátu trvalého pobytu.
Článok
8
Diplomatické
a služobné pasy
1.         Občania Kapverd alebo
členských štátov, ktorí sú držiteľmi platných diplomatických alebo
služobných pasov, môžu bez víz vstúpiť na územie členských štátov
alebo Kapverd, opustiť ho alebo ním prechádzať.
2.         Občania uvedení v odseku
1 tohto článku sa môžu zdržiavať na území členských štátov alebo
Kapverd najviac 90 dní počas obdobia 180 dní.
Článok
9
Územná
platnosť víz
S výhradou vnútroštátnych pravidiel a
predpisov týkajúcich sa národnej bezpečnosti členských štátov
a Kapverd a s výhradou pravidiel EÚ týkajúcich sa víz s obmedzenou územnou
platnosťou majú občania Kapverd a Európskej únie právo
cestovať po území členských štátov alebo Kapverd za rovnakých
podmienok ako občania Európskej únie alebo Kapverd.
Článok
10
Spoločný
výbor pre správu dohody
1.         Zmluvné strany vytvoria
spoločný výbor pre správu dohody (ďalej len „výbor“) zložený zo
zástupcov Únie a Kapverd. Úniu zastupuje Európska komisia, ktorej pomáhajú
odborníci z členských štátov.
2.         Výbor plní najmä tieto úlohy:
a)         monitoruje vykonávanie tejto
dohody;
b)         navrhuje zmeny a doplnenia
alebo dodatky k tejto dohode;
c)         urovnáva spory vyplývajúce
z výkladu alebo uplatňovania ustanovení tejto dohody.
3.         Výbor zasadá v prípade potreby
kedykoľvek na žiadosť jednej zo zmluvných strán, najmenej však raz za
rok.
4.         Výbor prijme svoj rokovací
poriadok.
Článok
11
Vzťah
tejto dohody k dohodám uzatvoreným
medzi členskými štátmi a Kapverdmi
Táto dohoda má odo dňa nadobudnutia
platnosti prednosť pred ustanoveniami dvojstranných alebo viacstranných
dohôd alebo dojednaní uzavretých medzi jednotlivými členskými štátmi
a Kapverdmi, pokiaľ ustanovenia týchto dohôd alebo dojednaní upravujú
otázky, ktoré sú predmetom úpravy v tejto dohode.
Článok
12
Záverečné
ustanovenia
1.         Zmluvné strany ratifikujú alebo
schvália túto dohodu v súlade so svojimi príslušnými postupmi a dohoda
nadobudne platnosť prvý deň druhého mesiaca nasledujúceho
po dni, kedy si zmluvné strany navzájom oznámia ukončenie uvedených
postupov.
2.         Odchylne od ustanovení odseku 1
tohto článku platí, že táto dohoda nadobudne platnosť v deň
nadobudnutia platnosti dohody medzi Európskou úniou a Kapverdmi
o readmisii, ak tento deň nastane po dni stanovenom v odseku 1 tohto
článku.
3.         Táto dohoda sa uzatvára na
neurčitý čas a možno ju vypovedať v súlade s odsekom 6 tohto
článku.
4.         Túto dohodu je možné zmeniť
a doplniť písomnou dohodou zmluvných strán. Zmeny a doplnenia nadobudnú
platnosť po tom, čo si zmluvné strany navzájom oznámia ukončenie
svojich vnútorných postupov nevyhnutných na tento účel.
5.         Každá zo zmluvných strán môže úplne
alebo čiastočne pozastaviť uplatňovanie tejto dohody z
dôvodu verejného poriadku, ochrany národnej bezpečnosti alebo ochrany
verejného zdravia. Rozhodnutie o pozastavení uplatňovania dohody sa oznámi
druhej zmluvnej strane najneskôr 48 hodín pred nadobudnutím jeho platnosti.
Zmluvná strana, ktorá pozastavila uplatňovanie tejto dohody, bezodkladne
informuje druhú zmluvnú stranu hneď, ako dôvody na pozastavenie pominú.
6.         Každá zo zmluvných strán môže
vypovedať túto dohodu písomným oznámením druhej zmluvnej strane.
Platnosť tejto dohody sa skončí po uplynutí 90 dní odo dňa
doručenia takéhoto oznámenia.
V Bruseli dňa 24. apríla 2012 v dvoch
vyhotoveniach v anglickom, bulharskom, českom, dánskom, estónskom,
fínskom, francúzskom, gréckom, holandskom, litovskom, lotyšskom,
maďarskom, maltskom, nemeckom, poľskom, portugalskom, rumunskom,
slovenskom, slovinskom, španielskom, švédskom a talianskom jazyku, pričom
každé znenie je rovnako autentické.
 Za Európsku úniu || Za Kapverdskú republiku
PROTOKOL
K DOHODE O ČLENSKÝCH ŠTÁTOCH, KTORÉ NEUPLATŇUJÚ SCHENGENSKÉ
ACQUIS V PLNOM ROZSAHU
Členské štáty, ktoré sú viazané
schengenským acquis, ale ešte nevydávajú schengenské víza, pričom
čakajú na príslušné rozhodnutie Rady v tomto smere, vydávajú
vnútroštátne víza, ktorých platnosť je obmedzená na ich územie.
V súlade s rozhodnutím Európskeho parlamentu a
Rady č. 582/2008/ES boli prijaté harmonizované opatrenia s cieľom
zjednodušiť tranzit držiteľov schengenských víz a schengenských
povolení na pobyt cez územie členských štátov, ktoré zatiaľ
neuplatňujú schengenské acquis v plnom rozsahu.
SPOLOČNÉ
VYHLÁSENIE K ČLÁNKU 8 DOHODY O DIPLOMATICKÝCH A SLUŽOBNÝCH PASOCH
Európska únia môže v súlade
s postupom stanoveným v článku 12 ods. 5 čiastočne
pozastaviť uplatňovanie dohody, a to najmä jej článku 8, ak
uplatňovanie tohto článku druhá zmluvná strana zneužíva alebo ak jeho
uplatňovanie predstavuje ohrozenie verejnej bezpečnosti.
V prípade pozastavenia uplatňovania
článku 8 obe zmluvné strany začnú v rámci spoločného výboru
zriadeného dohodou konzultácie s cieľom vyriešiť problémy, ktoré
viedli k pozastaveniu.
Obe zmluvné strany sa ako vec prvoradého
významu zaväzujú zabezpečiť vysokú úroveň bezpečnosti
diplomatických a služobných pasov, a to najmä zapracovaním biometrických
identifikačných znakov. Pokiaľ ide o Európsku úniu, táto bezpečnosť
bude zabezpečená v súlade s požiadavkami stanovenými
v nariadení Rady (ES) č. 2252/2004.
SPOLOČNÉ
VYHLÁSENIE O HARMONIZÁCII INFORMÁCIÍ O POSTUPOCH VYDÁVANIA
KRÁTKODOBÝCH VÍZ A O DOKLADOCH, KTORÉ SA PREDKLADAJÚ SPOLU SO
ŽIADOSŤOU O KRÁTKODOBÉ VÍZUM
Uznávajúc význam transparentnosti pre žiadateľov
o víza zmluvné strany tejto dohody zastávajú názor, že by sa mali
prijať tieto opatrenia:
–          vypracovanie všeobecných informácií
pre žiadateľov o víza o postupoch a podmienkach podávania žiadostí o
víza, o vízach a o ich platnosti,
–          každá zmluvná strana vypracuje
zoznam minimálnych požiadaviek s cieľom zabezpečiť, aby sa
žiadateľom poskytovali zrozumiteľné a jednotné základné
informácie a aby sa od nich vyžadovali v zásade rovnaké sprievodné
doklady.
Uvedené informácie sa majú šíriť medzi
širokou verejnosťou prostredníctvom informačných tabúľ
konzulátov, letákov, webových stránok atď.
SPOLOČNÉ
VYHLÁSENIE TÝKAJÚCE SA DÁNSKEHO KRÁĽOVSTVA
Zmluvné strany berú na vedomie, že táto dohoda
sa nevzťahuje na postupy vydávania víz diplomatickými misiami a konzulárnymi
službami Dánskeho kráľovstva.
Za týchto okolností je žiaduce, aby orgány
Dánskeho kráľovstva a Kapverd bezodkladne uzatvorili dvojstrannú
dohodu o zjednodušení vydávania krátkodobých víz obsahujúcu podobné
podmienky, ako boli dohodnuté v dohode medzi Európskou úniou
a Kapverdmi.
SPOLOČNÉ
VYHLÁSENIE TÝKAJÚCE SA SPOJENÉHO KRÁĽOVSTVA VEĽKEJ BRITÁNIE
A SEVERNÉHO ÍRSKA A ÍRSKA
Zmluvné strany berú na vedomie, že táto dohoda
sa nevzťahuje na územie Spojeného Kráľovstva Veľkej Británie a
Severného Írska ani Írska.
Za týchto okolností je žiaduce, aby orgány
Spojeného kráľovstva Veľkej Británie a Severného Írska, Írska a
Kapverd uzatvorili dvojstranné dohody o zjednodušení vydávania víz.
SPOLOČNÉ
VYHLÁSENIE TÝKAJÚCE SA ISLANDSKEJ REPUBLIKY, NÓRSKEHO KRÁĽOVSTVA,
ŠVAJČIARSKEJ KONFEDERÁCIE A LICHTENŠTAJNSKA
Zmluvné strany berú na vedomie úzke
vzťahy medzi Európskou úniou a Islandskou republikou, Nórskym
kráľovstvom, Švajčiarskou konfederáciou a Lichtenštajnskom,
najmä na základe dohôd z 18. mája 1999 a 26. októbra 2004 týkajúcich
sa pridruženia týchto krajín k vykonávaniu, uplatňovaniu
a vývoju schengenského acquis.
Za týchto okolností je žiaduce, aby orgány
Islandskej republiky, Nórskeho kráľovstva, Švajčiarskej konfederácie,
Lichtenštajnska a Kapverd bezodkladne uzatvorili dvojstranné dohody
o zjednodušení vydávania krátkodobých víz obsahujúce podobné podmienky,
ako boli dohodnuté v tejto dohode.
SPOLOČNÉ
VYHLÁSENIE O SPOLUPRÁCI V OBLASTI CESTOVNÝCH DOKLADOV
Zmluvné strany sa dohodli, že spoločný
výbor zriadený podľa článku 11 posudzuje v rámci monitorovania
vykonávania tejto dohody vplyv, ktorý má úroveň bezpečnosti
príslušných cestovných dokladov na fungovanie tejto dohody. Na tento účel
sa zmluvné strany dohodli, že si budú pravidelne vymieňať informácie
o opatreniach, ktoré prijali, aby sa vyhli zvýšeniu množstva cestovných
dokladov, a rozvíjať technické aspekty bezpečnosti cestovných
dokladov, ako aj že si budú pravidelne vymieňať informácie o procese
personalizácie vydávania cestových dokladov.
[1]               Ú. v. EÚ L 161, 20.6.2008, s. 30.
[2]               Ú. v. EÚ
[3]               Ú. v. EÚ
[4]               Ú. v. ES L 131, 1.6.2000, s. 43.
[5]               Ú. v. ES L 64, 7.3.2002, s. 20.
[6]               Generálny sekretariát Rady uverejní dátum nadobudnutia platnosti dohody
v Úradnom vestníku Európskej únie.


				|

		52013PC0008

			Návrh ROZHODNUTIE RADY, ktorým sa Francúzsku povoľuje uplatňovať zníženú daňovú sadzbu na bezolovnatý benzín používaný ako pohonná hmota a uvoľnený na spotrebu v departementoch Korziky podľa článku 19 smernice 2003/96/ES /* COM/2013/08 final - 2013/0006 (NLE) */

			   	DÔVODOVÁ SPRÁVA
1.           KONTEXT NÁVRHU
Zdaňovanie energetických výrobkov a
elektriny v EÚ sa riadi smernicou Rady 2003/96/ES (ďalej len „smernica“).
V tejto smernici sa uvádzajú zdaniteľné výrobky, používanie výrobkov,
následkom ktorého sa stávajú zdaniteľnými, a minimálne sadzby, ktorými sa
tieto výrobky musia zdaňovať v závislosti od toho, či sa
používajú ako pohonná hmota, na určité priemyselné alebo komerčné
účely alebo na vykurovanie.
Podľa článku 19 ods. 1 smernice môže
Rada jednomyseľne na návrh Komisie udeliť ktorémukoľvek
členskému štátu povolenie na zavedenie ďalších oslobodení od
spotrebných daní alebo úľav na týchto daniach z osobitných politických
dôvodov.
Cieľom tohto návrhu je umožniť
Francúzsku naďalej uplatňovať zníženú daňovú sadzbu na
bezolovnatý benzín používaný ako pohonná hmota a uvoľnený na spotrebu
v departementoch Korziky, aby sa tým čiastočne vykompenzovali
dodatočné náklady spojené so zemepisnou odľahlosťou a
ťažkosťami so zásobovaním.
Žiadosť
a jej všeobecný kontext
Rozhodnutím Rady 2007/880/ES z 20.
decembra 2007 sa Francúzsku povolilo uplatňovať zníženú sadzbu
spotrebnej dane z bezolovnatého benzínu používaného ako pohonná hmota
a uvoľneného na spotrebu v departementoch Korziky pod podmienkou, že
zníženie vo vzťahu ku kontinentálnemu Francúzsku nepresiahne
dodatočné náklady na dopravu, skladovanie a distribúciu. Cieľom
tohto rozhodnutia je povoliť Francúzsku čiastočne
vykompenzovať dodatočné náklady spojené so zemepisnou
odľahlosťou a ťažkosťami so zásobovaním. Pri
uplatňovaní tohto rozhodnutia Francúzsko uplatnilo zníženie vo výške 1 EUR
za hektoliter bezolovnatého benzínu.
Francúzske orgány listom z 12. marca 2012
požiadali o povolenie pokračovať v uplatňovaní
zníženia vo výške 1 EUR za hektoliter počas obdobia šiestich rokov,
a to od 1. januára 2013 do 31. decembra 2018. Francúzsko listami
z 25. júna 2012 a 5. októbra 2012 predložilo ďalšie informácie
týkajúce sa odôvodnenia žiadosti o odchýlku.
Podobne ako v predchádzajúcich
žiadostiach Francúzske orgány uviedli, že zníženie sadzby spotrebnej dane sa
požaduje na vykompenzovanie časti vyššej ceny bezolovnatého benzínu ([1]) vyplývajúcej z ostrovnej
povahy Korziky. Dôvodom vyššej ceny sú dodatočné náklady na predaj
pohonných hmôt v tomto regióne, ktoré sa odhadujú na 7 eurocentov za liter.
Podľa francúzskych orgánov majú tieto dodatočné náklady niekoľko
dôvodov:
(1)
Vzhľadom na to, že na Korzike nie je
rafinéria, tamojšie náklady na dopravu a distribúciu pohonných hmôt sú
vyššie z dôvodu dodatočných nákladov spojených s námornou
a cestnou nákladnou dopravou (väčšia vzdialenosť a dlhší
čas cesty). Vzdialenosť od najbližšej rafinérie vo Fos-sur-Mer
do dvoch skladov na Korzike v Luciane a Ajacciou je 358 km (z
čoho 182 km po mori), resp. 315 km (z čoho 170 km po mori). Doprava
do týchto skladov sa uskutočňuje výhradne loďou, zatiaľ
čo všetky sklady umiestnené v kontinentálnom Francúzsku sú navzájom
priamo spojené s rafinériou prostredníctvom potrubnej siete, čo
značne znižuje náklady na dopravu. Náklady na dopravu na Korziku sú
napríklad štyri až päť krát vyššie než náklady na prepravu potrubím medzi
Le Havre a parížskym regiónom.
(2)
Oveľa menšia kapacita dvoch skladov na Korzike
(16 000 m3 a 19 000 m3) si vyžaduje častejšie
dodávky do týchto skladov. Investície do údržby, súlad zariadení s predpismi
a náklady na zamestnancov nesúvisia s obchodným objemom skladov.
Celkový objem pohonných hmôt v týchto skladoch je menej než 400 000 m3
ročne, čo je polovica priemerného objemu skladu na kontinente.
Náklady na skladovanie na m3 sú preto na Korzike vyššie.
(3)
Fixné náklady distribútorov musia byť
absorbované nižším predaným objemom z dôvodu nízkej hustoty
obyvateľstva ([2]),
veľmi hornatého povrchu (90 % tvoria hory) a malých objemov pohonných
hmôt predaných každou čerpacou stanicou. Oblasti distribúcie sú preto
izolované a od seba navzájom veľmi vzdialené. Počet
obyvateľov na čerpaciu stanicu je 2 485 v porovnaní
s priemerom 5 768 na francúzskom území a objem predaja na
čerpaciu stanicu predstavuje 2 278 m3 v prípade Korziky
v porovnaní so 4 149 m3 v kontinentálnom Francúzsku.
Ako je znázornené v tabuľke nižšie,
medzinárodné ceny benzínu pre Korziku a pre kontinentálne Francúzsko sú
rovnaké a predstavujú 64,82 EUR za 100 litrov. Rozdiel v hrubých
nákladoch na dopravu medzi kontinentálnym Francúzskom a Korzikou je
veľmi vysoký, a to 7,77 EUR za 100 litrov, resp. 23,28 EUR za 100
litrov. Napriek nižším daňovým sadzbám (energetické dane aj DPH) je
konečná cena bezolovnatého benzínu vyššia na Korzike než
v kontinentálnom Francúzsku.
V tabuľke nižšie je uvedená cenová štruktúra benzínu a nafty
z 10. augusta 2012.
 Priemerná cena pohonných hmôt v EUR za 100 litrov || Kontinentálne Francúzsko benzín || Korzika benzín || Južná Korzika benzín
 Cena vrátane daní || 160,07 || 165,00 || 163,51
 DPH || 26,23 || 18,98 || 18,81
 Energetická daň || 61,25 || 57,92 || 57,92
 Hrubá marža za prepravu a distribúciu || 7,77 || 23,28 || 21,96
 Medzinárodná kotácia (Hypothese Corse) || 64,82 || 64,82 || 64,82
Zdroj: www.prix-carburants.gouv.fr
Francúzsko takisto poukázalo na to, že
opatrenie patrí do špecifickej vládnej politiky v prospech rozvoja na
Korzike, ktorá je odôvodnená znevýhodnením z dôvodu ostrovnej polohy.
Podľa dostupných štatistík bol v roku 2009 hrubý domáci produkt na
obyvateľa v prípade Korziky branej ako celok 23 800 EUR, čo je
značne menej než vnútroštátny priemer 29 574 EUR v danom roku.
Ustanovenia v oblasti pôsobnosti
návrhu
Smernica Rady 2003/96/ES z 27. októbra 2003 o
reštrukturalizácii právneho rámca Spoločenstva pre zdaňovanie
energetických výrobkov a elektriny.
Rozhodnutie Rady 2011/38/EÚ z 18. januára
2011, ktorým sa Francúzsku povoľuje uplatňovať rozlíšené úrovne
zdanenia motorových palív v súlade s článkom 19 smernice 2003/96/ES.
Regionálne rozlíšenie sadzieb vnútroštátnej spotrebnej dane z ropných výrobkov
(TIPP) sa týka nafty aj bezolovnatého benzínu používaných ako pohonná hmota. Je
súčasťou decentralizačnej politiky plánovanej francúzskymi
orgánmi, keďže francúzskym regiónom vrátane Korziky umožňuje
upravovať sadzby spotrebnej dane uplatniteľnej na pohonné hmoty. Táto
decentralizácia je súčasťou prístupu, ktorým sa má posilniť
účinnosť správy prostredníctvom zvýšenia kvality verejných služieb
a zníženia ich nákladov. Zároveň je súčasťou politiky
subsidiarity, ktorá umožňuje prijímať rozhodnutia v mnohých oblastiach
na príslušnej úrovni (pozri rozhodnutie 2011/38/EÚ, odôvodnenie 2), a teda
sleduje iné ciele než tie, ktorých sa týka požadované zníženie daní.
Platnosť povolenia skončí koncom roka 2012, ale Francúzsko požiadalo
o jeho predĺženie.
Posúdenie
opatrenia podľa článku 19 smernice 2003/96/ES
Osobitné politické
dôvody
Článok 19 ods. 1 prvý pododsek uvedenej
smernice znie takto:
„Okrem ustanovení stanovených v
predchádzajúcich článkoch, najmä v článkoch 5, a 15 a 17, Rada môže
na návrh Komisie ktorémukoľvek členskému štátu jednomyseľne
povoliť zavedenie ďalších oslobodení od dane alebo daňových
úľav z osobitných politických dôvodov“.
Rozlíšeným zdanením sa dosahuje väčšia
rovnosť medzi spotrebiteľmi bezolovnatého benzínu na Korzike a
spotrebiteľmi tohto benzínu na kontinente tým, že čiastočne
kompenzuje dodatočné náklady, ktoré znášajú spotrebitelia na Korzike.
Navrhované opatrenie preto spĺňa určité ciele regionálnej a
kohéznej politiky.
Zníženie daní nepresahuje dodatočné
náklady na dopravu a distribúciu znášané spotrebiteľmi na Korzike.
Zníženie nákladov na bezolovnatý benzín o 10 EUR na 1 000 litrov je oveľa
nižšie než rozdiel medzi príslušnými konečnými cenami.
Znížená sadzba
zdanenia spotreby bezolovnatého benzínu v súčasnosti uplatňovaná
na Korzike (579,2 EUR/1 000 l) ([3])
je stále výrazne vyššia než minimálna úroveň zdanenia v EÚ stanovená
smernicou 2003/96/ES (359 EUR/1 000 l).
Súlad s
ostatnými politikami a cieľmi Únie
Komisia pri posudzovaní žiadosti
zohľadňuje riadne fungovanie vnútorného trhu, potrebu
zabezpečiť spravodlivú hospodársku súťaž a vykonávanie politík
EÚ v oblasti zdravia, životného prostredia, energetiky a dopravy.
Toto opatrenie je z hľadiska riadneho
fungovania vnútorného trhu a potreby zabezpečiť spravodlivú
hospodársku súťaž prijateľné. Jeho účelom je len
čiastočne vykompenzovať dodatočné náklady spojené s
ostrovnou povahou Korziky. Vzhľadom na odľahlosť a ostrovnú
povahu departementov, na ktoré sa vzťahuje, ako aj na miernosť
zníženia sadzby, ktorá je navyše veľmi vysoká v porovnaní
s minimálnou úrovňou EÚ, sa neočakáva, že opatrenie povedie
k zmenám v spotrebe pohonných hmôt prostredníctvom prilákania
spotrebiteľov z iných oblastí.
Keďže sa očakáva, že účinok
daňovej úľavy na dopravu bude nevýznamný, a prípadné
vedľajšie účinky, ktoré môžu vzniknúť, by bolo možné riešiť
kompenzačnými politikami, opatrenie nie je nezlučiteľné
s politikami Únie v oblasti zdravia, životného prostredia, energetiky
a dopravy.
Obdobie uplatňovania opatrenia a vývoj
rámcových predpisov EÚ o zdaňovaní energií
V článku 19 ods. 2 smernice 2003/96/ES sa
pre tento druh opatrenia stanovuje maximálne obdobie šiestich rokov
s možnosťou predĺženia. S prihliadnutím na neexistenciu
akéhokoľvek negatívneho vplyvu súčasného opatrenia na obchod vo
vnútri EÚ a na všeobecnú úroveň zdanenia pohonných hmôt vo Francúzsku
a s cieľom zabezpečiť právnu istotu pre región Komisia
navrhuje, aby bolo obdobie uplatňovania stanovené na maximálne obdobie
umožnené smernicou 2003/96/ES, t. j. šesť rokov, a v tejto fáze
Komisia navrhuje udeliť povolenie na obdobie šiestich rokov, t. j. od 1.
januára 2013 do 31. decembra 2018.
V záujme toho, aby sa nenarušil budúci
všeobecný vývoj súčasného právneho rámca, je však vhodné stanoviť, že
ak by Rada na základe článku 113 zmluvy zaviedla zmenený a doplnený
všeobecný systém zdanenia energetických výrobkov, ktorému by toto povolenie
nebolo prispôsobené, toto rozhodnutie stratí platnosť dňom, kedy
takéto zmenené a doplnené pravidlá nadobudnú platnosť.
Ak by Rada prijala takýto nový systém a
Komisia by usúdila, že navrhované povolenie je aj naďalej opodstatnené,
kladne a včas preskúma prípadnú žiadosť Francúzska o podobné
povolenie prispôsobené uvedenému novému systému, aby sa zabezpečila
kontinuita súčasného návrhu.
Pravidlá
štátnej pomoci
Opatrenie môže predstavovať štátnu pomoc
v súlade s článkom 107 ods. 1 ZFEÚ. Keďže znížené sadzby presahujú
minimálne úrovne EÚ, na opatrenie by sa vzťahoval článok 25
nariadenia 800/2008/ES ([4])
(všeobecné nariadenie o skupinových výnimkách), a považovalo by sa tak za
zlučiteľné s vnútorným trhom. Keďže však obdobie platnosti
všeobecného nariadenia o skupinových výnimkách skončí 31. decembra 2013,
každá pomoc vyplývajúca z opatrenia by sa musela oznámiť Komisii
podľa pravidiel štátnej pomoci, ak by Komisia neprijala nové nariadenie
porovnateľné so všeobecným nariadením o skupinových výnimkách alebo
ak by takéto nové nariadenie neobsahovalo pravidlo rovnocenné pravidlu
uvedenému v článku 25.
Týmto rozhodnutím nie sú dotknuté použiteľné
pravidlá štátnej pomoci počas obdobia, na ktoré sa vzťahuje odchýlka.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENIE VPLYVU
Konzultácie so zainteresovanými stranami
Návrh pozostáva zo zníženia dane, ktoré sa
týka iba Francúzska.
Získanie a využívanie expertízy
Externá expertíza sa nevyužila.
Posúdenie vplyvu
Nevykonalo sa žiadne posúdenie vplyvu.
Zhrnutie navrhovaného opatrenia
Komisia navrhuje povoliť zníženie dane
o 10 EUR na 1 000 l do 31. decembra 2018, čím sa Francúzsku umožní
uplatňovanie zníženej daňovej sadzby na bezolovnatý benzín používaný
ako pohonná hmota a uvoľnený pre spotrebu v departementoch Korziky.
Právny základ
Článok 19 smernice Rady 2003/96/ES.
Zásada subsidiarity
Oblasť nepriameho zdaňovania, na
ktorú sa vzťahuje článok 113 ZFEÚ, nie je sama osebe vo výlučnej
právomoci EÚ v zmysle článku 3 zmluvy.
Výkon súbežných právomocí členských
štátov v tejto oblasti je však prísne vymedzený a obmedzený opatreniami na
zosúladenie vnútroštátnych právnych predpisov, ktoré Rada už prijala.
V tomto prípade je iba Rada oprávnená
udeliť členskému štátu povolenie na zavedenie ďalších oslobodení
od daní alebo úľav na týchto daniach podľa článku 19 smernice
2003/96/ES tak, ako to stanovuje toto ustanovenie. Členské štáty nemôžu Radu
zastúpiť.
Návrh je preto v súlade so zásadou
subsidiarity.
Zásada proporcionality
Návrh je v súlade so zásadou proporcionality.
Zníženie nákladov na bezolovnatý benzín o 0,01 EUR/l je oveľa nižšie
než znášané dodatočné náklady (0,10 EUR/l).
Výber nástrojov
Navrhovaný nástroj: rozhodnutie Rady.
Článkom 19 smernice 2003/96 sa stanovuje
iba tento druh opatrenia.
3.           VPLYV NA ROZPOČET
Toto opatrenie nepredstavuje pre Úniu žiadnu
finančnú ani administratívnu záťaž. Návrh preto nemá žiadny vplyv na
rozpočet Únie.
4.           NEPOVINNÉ PRVKY
Žiadne.
2013/0006 (NLE)
Návrh
ROZHODNUTIE RADY,
ktorým sa Francúzsku povoľuje
uplatňovať zníženú daňovú sadzbu na bezolovnatý benzín používaný
ako pohonná hmota a uvoľnený na spotrebu v departementoch Korziky
podľa článku 19 smernice 2003/96/ES
RADA EURÓPSKEJ ÚNIE,
so zreteľom na Zmluvu o fungovaní
Európskej únie,
so zreteľom na smernicu Rady 2003/96/ES z
27. októbra 2003 o reštrukturalizácii právneho rámca Spoločenstva pre
zdaňovanie energetických výrobkov a elektriny ([5]), a najmä na jej článok 19
ods. 1,
so zreteľom na návrh Európskej komisie,
keďže:
(1)       Rozhodnutím Rady 2007/880/ES
([6]) sa Francúzsku povolilo
uplatňovať zníženú daňovú sadzbu na bezolovnatý benzín používaný
ako pohonná hmota a uvoľnený na spotrebu v departementoch Korziky
podľa článku 19 smernice 2003/96/ES.
(2)       Francúzsko požiadalo listom z
12. marca 2012 o povolenie uplatňovať zníženú sadzbu energetickej
dane na bezolovnatý benzín používaný ako pohonná hmota predĺžením postupu
uplatňovaného podľa rozhodnutia 2007/880/ES. Zníženie predstavuje 1
EUR na hektoliter. Povolenie sa požaduje na obdobie od 1. januára 2013 do 31.
decembra 2018. Na Korzike predstavujú dodávky bezolovnatého benzínu na
čerpacie stanice výrazne vyššie náklady v porovnaní s dodávkami v kontinentálnom
Francúzsku a konečné ceny sú o 0,10 EUR/l vyššie než na kontinente.
(3)       Znížením dane z bezolovnatého
benzínu, ktorú znášajú spotrebitelia na Korzike, sa zabezpečí väčšia
rovnosť medzi dotknutými spotrebiteľmi a spotrebiteľmi na
kontinente. Toto opatrenie preto spĺňa ciele regionálnej a kohéznej
politiky.
(4)       Zníženie dane
neprekračuje rámec toho, čo je potrebné na zohľadnenie
dodatočných nákladov na dopravu a distribúciu, ktoré znášajú spotrebitelia
na Korzike.
(5)       Konečná úroveň
zdanenia je v súlade s minimálnou úrovňou zdanenia stanovenou v smernici
2003/96/ES, ktorá je v súčasnosti 359 EUR/1 000 l (alebo 35,90
EUR/hl). To platí aj v prípade udelenia povolenia, ktoré je podobné
povoleniu udelenému vykonávacím rozhodnutím Rady 2011/38/EÚ z 18. januára
2011, ktorým sa Francúzsku povoľuje uplatňovať rozlíšené úrovne
zdanenia motorových palív v súlade s článkom 19 smernice
2003/96/ES ([7])
na obdobie od 1. januára 2013, ak sú účinky takého rozhodnutia kombinované
s účinkami tohto rozhodnutia.
(6)       Vzhľadom na
odľahlosť a ostrovnú povahu departementov, na ktoré sa vzťahuje,
ako aj na miernosť zníženia sadzby, ktorá je navyše veľmi vysoká
v porovnaní s minimálnou úrovňou stanovenou v smernici
2003/96/ES, nebude mať požadované opatrenie za následok žiadny presun,
ktorý sa osobitne spája s dodávkou pohonných hmôt.
(7)       Opatrenie je preto
prijateľné z hľadiska riadneho fungovania vnútorného trhu a potreby
zabezpečiť spravodlivú hospodársku súťaž a nie je
nezlučiteľné s politikami Únie v oblasti zdravia, životného prostredia,
energetiky a dopravy.
(8)       Preto by sa podľa
článku 19 ods. 2 smernice 2003/96/ES malo Francúzsku udeliť povolenie
na uplatňovanie zníženej daňovej sadzby na bezolovnatý benzín
používaný ako pohonná hmota a uvoľnený na spotrebu na Korzike, a to na
obdobie do 31. decembra 2018.
(9)       Z článku 19 ods. 2
smernice 2003/96/ES vyplýva, že každé povolenie udelené na základe uvedeného
článku musí byť prísne časovo obmedzené.
(10)     Aby sa dotknutým regiónom
poskytla dostatočná miera istoty, povolenie by sa malo udeliť na
obdobie šiestich rokov. V záujme toho, aby sa však nenarušil budúci všeobecný
vývoj súčasného právneho rámca, je vhodné stanoviť, že ak by Rada na
základe článku 113 zmluvy zaviedla zmenený a doplnený všeobecný systém
zdanenia energetických výrobkov, ktorému by toto povolenie nebolo prispôsobené,
toto rozhodnutie stratí platnosť dňom, ku ktorému uvedený zmenený a
doplnený systém nadobudne platnosť.
(11)     Malo by sa
zabezpečiť, aby Francúzsko mohlo špecifické zníženie, ktoré je
predmetom tohto rozhodnutia, uplatňovať v priamej nadväznosti na
režim uplatňovaný pred 1. januárom 2013 podľa rozhodnutia
2007/880/ES. Požadované povolenie by sa preto malo udeliť s
účinnosťou od 1. januára 2013.
(12)     Týmto rozhodnutím nie je
dotknuté uplatňovanie pravidiel Únie týkajúcich sa štátnej pomoci,
PRIJALA TOTO ROZHODNUTIE:
Článok 1
Francúzsku sa povoľuje
uplatňovať zníženú daňovú sadzbu nepresahujúcu 1 EUR na
hektoliter na bezolovnatý benzín používaný ako pohonná hmota a uvoľnený na
spotrebu v departementoch Korziky.
Aby sa predišlo akejkoľvek nadmernej
kompenzácii, zníženie nesmie v porovnaní s kontinentálnym Francúzskom
presiahnuť dodatočné náklady na dopravu, skladovanie a distribúciu.
Znížená sadzba spĺňa požiadavky
smernice 2003/96/ES, a najmä minimálne sadzby uvedené v jej článku 7.
Článok 2
Toto rozhodnutie sa uplatňuje od 1.
januára 2013 a stráca účinnosť 31. decembra 2018.
Ak by však Rada na základe článku 113
zmluvy zaviedla zmenený a doplnený všeobecný systém zdanenia energetických
výrobkov, ktorému by povolenie udelené v článku 1 tohto rozhodnutia nebolo
prispôsobené, toto rozhodnutie stráca účinnosť dňom, ku ktorému
pravidlá uvedeného zmeneného a doplneného systému nadobudnú platnosť.
Článok 3
Toto rozhodnutie je určené Francúzskej
republike.
V Bruseli
                                                                       Za
Radu
                                                                       predseda
([1])            Cena
bezolovnatého benzínu (SSP 95) na čerpacej stanici na Korzike bola 22.
mája 2012 1,66 EUR za liter v porovnaní s priemernou cenou 1,56 EUR
za liter na území Francúzska.
([2])            Počet
obyvateľov na Korzike je 35/km2 v porovnaní s 94/km2
v kontinentálnom Francúzsku.
([3])            V tejto
sadzbe je premietnuté zníženie uplatňované na Korzike na základe
uplatňovania rozhodnutia Rady 2011/38/EÚ zo 17. januára 2011.
([4])            Nariadenie
Komisie (ES) č. 800/2008/ES zo 6. augusta 2008 o vyhlásení určitých
kategórií pomoci za zlučiteľné so spoločným trhom podľa
článkov 87 a 88 zmluvy, Ú. v. EÚ L 214, 9.8.2008, s. 3.
([5])            Ú.
v. EÚ L 283, 31.10.2003, s. 51.
([6])            Ú.
v. EÚ L 346, 29.12.2007, s. 15.
([7])            Ú.
v. EÚ L 19, 22.1.2011, s. 13.